CELEX: C2004/314/58
Language: fi
Date: 2004-12-18 00:00:00
Title: Asia T-423/04: Bunker & BKR, S.L:n 8.10.2004 sisämarkkinoiden harmonisointivirastoa (SMHV) vastaan nostama kanne

18.12.2004   
            
            
               FI
            
            
               Euroopan unionin virallinen lehti
            
            
               C 314/24
            
         Bunker & BKR, S.L:n 8.10.2004 sisämarkkinoiden harmonisointivirastoa (SMHV) vastaan nostama kanne
   (Asia T-423/04)
   (2004/C 314/58)
   Kieli, jolla kannekirjelmä on laadittu: espanja
   Bunker & BKR, S.L, kotipaikka Almansa (Espanja) on nostanut 8.10.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (SMHV) vastaan. Kantajan edustaja on asianajaja José Enrique Astiz Suárez.
   Kantaja vaatii, että ensimmäisen oikeusasteen tuomioistuin
   
               —
            
            
               muuttaa sisämarkkinoiden harmonisointiviraston neljännen valituslautakunnan 30.6.2004 asiassa R 0458/2002-4 tekemää ratkaisua siinä tehtyjen merkkien ja tavaroiden samankaltaisuutta koskevien päätelmien osalta, hylkää väitteen ja hyväksyy hakemuksen kaikkien niiden tavaroiden osalta, joille on haettu suojaa, ja
            
         
               —
            
            
               toissijaisesti kumoaa ratkaisun ja palauttaa asian väiteosastoon, jotta tämä vertailee uudelleen ja asianmukaisesti jäljellä olevia merkkejä ottaen huomioon BOOTS & SHOES B.K.R. MADE IN SPAINin ja BK RODSin väliset visuaaliset ja foneettiset erot ja sen, että ne soveltuvat markkinoille ilman, että kuluttajille aiheutuisi vaara mielleyhtymästä niillä varustettujen tavaroiden alkuperän ja laadun osalta.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               CALZADOS BUNKER, S.A. (hakemus siirrettiin myöhemmin kantajan nimiin).
            
         
               Haettu tavaramerkki:
            
            
               Kuviomerkki, joka koostuu kirjaimista B.K.R, jotka esitetään vinoneliössä, jossa on maininta ”Boots-Shoes-Made in Spain” — hakemus nro 649 756 luokkiin 18 ja 25 kuuluvia tavaroita ja luokkaan 39 kuuluvia palveluja varten.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               MARINE STOCK LIMITED.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Erilaiset kansalliset tavaramerkit, joihin kuuluu itävaltalainen sanamerkki BK RODS (nro 149 254) luokkaan 25 kuuluvia tavaroita varten (vaatteet ja jalkineet). Väite koski kaikkia tavaroita ja palveluja, jotka riidanalainen yhteisön tavaramerkkiä koskeva hakemus kattaa.
            
         
               Väiteosaston ratkaisu:
            
            
               Väitteen hyväksyminen luokkaan 25 kuuluvien tavaroiden osalta ja sen hylkääminen luokkaan 18 kuuluvien tavaroiden ja luokkaan 39 kuuluvien palvelujen osalta.
            
         
               Valituslautakunnan ratkaisu:
            
            
               Valituksen hylkääminen.